ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប្រឈមមុខនឹង**ជំងឺកមរមាស់** ។ កមរមាស់ គឺជាជំងឺស្បែកដែលបង្កឡើងដោយចៃស្បែករុលចូលទៅក្នុងស្បែក ហើយបណ្តាលឱ្យមានកន្ទួល។ ចៃស្បែកមើលមិនឃើញដោយភ្នែកឡើយ។

ជាធម្មតា កុមារដែលមានជំងឺកមរមាស់អាចត្រឡប់ទៅសាលារៀន ឬមណ្ឌលថែទាំកុមារវិញបាន​នៅថ្ងៃបន្ទាប់​ពីពួក​គេ​ចាប់​ផ្តើម​ព្យាបាល។

# រោគសញ្ញា​

កមរមាស់បណ្តាលឱ្យមានកន្ទួលនៅចង្វែកម្រាមដៃ ម្រាមជើង ក្លៀក កែងដៃ កដៃ ចង្កេះ ពោះ និងក្រលៀន។ ក្មេងអាយុក្រោម 2 ឆ្នាំអាចនឹងមានកន្ទួលនៅកន្លែងណាមួយនៅលើរាងកាយ។ វាត្រូវចំណាយពេលប្រហែល 4-6 សប្តាហ៍ដើម្បីឱ្យចេញរោគសញ្ញា នៅពេលឆ្លងមេរោគជាលើកដំបូង។

# ការរាលដាល

កមរមាស់រីករាលដាលដោយការប៉ះពាល់ជិតស្និទ្ធ និងបន្តជាមួយអ្នកដែលឆ្លងមេរោគ។ ការប្រើប្រាស់របស់របរក្នុងផ្ទះរួមគ្នា ដូចជាសម្លៀកបំពាក់ កន្សែង និងពូកជាដើម ក៏អាចធ្វើឱ្យជំងឺកមរមាស់​រីករាលដាល​ផង​ដែរ​។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាពអាចធ្វើរោគវិនិច្ឆ័យជំងឺកមរមាស់ដោយផ្អែកលើកន្ទួល។ កមរមាស់ត្រូវបានព្យាបាលដោយថ្នាំក្រែមមានវេជ្ជបញ្ជា។ សមាជិកគ្រួសារ និងអ្នកជិតស្និទ្ធគួរត្រូវបានព្យាបាលក្នុងពេលតែមួយ ទោះបីជាពួកគេមិនមានរោគសញ្ញាក៏ដោយ។

# ការ​បង្ការ

* លាងសម្អាតសម្ភារៈលើគ្រែដេក កន្សែង ខ្នើយ និងតុក្កតា ដែលប៉ះពាល់ជិតស្និទ្ធជាមួយស្បែកក្នុងអំឡុងពេល 3 ថ្ងៃមុន​ពេល​ព្យាបាល​។
* បោកខោអាវដែលបានស្លៀកពាក់ក្នុងអំឡុងពេល 3 ថ្ងៃមុនពេលព្យាបាល។
* លាងសម្អាតរបស់របរដោយទឹកក្តៅក្នុងម៉ាស៊ីនបោកគក់ ហើយបន្ទាប់មកសម្ងួតក្នុងម៉ាស៊ីនសម្ងួតនៅកន្លែងដែលមានកំដៅ។
* យករបស់របរដែលមិនអាចបោកក្នុងទឹកក្ដៅបានទៅសម្អាតនិងសម្ងួតដោយម៉ាស៊ីនបោកស្ងួត ឬដាក់វាក្នុងថង់ប្លាស្ទិក​បិទ​ជិត​​យ៉ាងហោចណាស់រយៈពេល 4 ថ្ងៃ។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។